I år trer nye regler i kraft for hummerfisket. Du kan lese fullstendig regelverk her. Vi gjengir noen faktaopplysninger:

* Fra 1. oktober klokka 08.00 kan man fange hummer over hele landet. Fra svenskegrensen til og med Sogn og Fjordane kan man fangste til og med 30. november. I resten av landet kan man fangste til og med 31. desember.

* Alle som skal fiske hummer må selv registrere seg før fisket starter.

* På Skagerrakkysten (avgrenset mot vest av en rett linje fra Lindesnes fyr til Hanstholm fyr og til grensen mot Sverige) innføres det et maksimalmål for hummer på 32 cm (totallengde). For å finne totallengde måler du hummeren fra spissen av pannehornet til den bakre kant av midterste svømmelapp.

* Minstemål for hummer skal være basert på totallengde (fra spissen av pannehornet til den bakre kant av midterste svømmelapp). (Minstemålet for hummer er i hele landet 25 cm).

* Hummerteiner skal fra og med årets sesong røktes minst en gang per uke.

* Det er nå lov å sette/trekke teiner på søndager.

Kilde: Fiskeridirektoratet